มาหัวหิน สิ่งแรกที่ นึกถึงคือทะเล สิ่งต่อไปคือ ของกินค่ะ ร้านที่เราอยากจะแนะนำอีก 1 ร้านคือ “นำชัย เกี๊ยวปลา” 
*** พิกัดร้าน 
ร้านตั้งอยู่บนถนนแนบเคหาสร์ หรือให้สังเกต ร้านจะอยู่แถวๆ โรงแรมพุทธรักษาเลยค่ะ 
*** บรรยากาศร้าน 
ร้านเป็นตึกแถวนะคะ มีที่นั่งรองรับลูกค้าพอสมควร ร้านนี้เค้าเปิดมานานมากๆ แล้วค่ะ เห็นบอกว่า 30 กว่าปีแล้ว เป็นร้านเก่าแก่ของที่นี้ 
*** เมนู 
เมนุอาหารที่นี้ตามชื่อร้านเลยค่ะ เป็นก๋วยเตี๋ยวปลา ลูกชิ้นปลา เกี๊ยวปลา และปลาเส้น ที่ร้านทำเองหมดเลยนะคะ 
เราสั่ง เกาเหลาโฟน้ำ และ ใหญ่โฟแห้ง เราว่า รสชาติน้ำซุปอร่อยดี กลมกล่อมนะคะ แต่ถ้าใครชอบรสชาติจัดจ้านก็ปรุงเพิ่มอีกนิดก็เด็ดล่ะ แต่เราติดใจพวกลูกชิ้น เกี๊ยวปลา เราว่า อร่อย ปลาเน้นๆ ไม่มีกลิ่นคาว ใช้ได้เลยค่ะ 
ราคาก็ไม่แพงจนเกินไป คนละ 100 บาทก็อิ่มสุดๆ ล่ะคะ
พี่คนขายบริการดีนะคะ 


